প্রতিটি যৌক্তিক দাবি ও আন্দোলনে তরুণদের পাশে ছিলেন শেখ হাসিনা। যুদ্ধাপরাধীদের বিচার দাবিতে তরুণদের আন্দোলনই বিচার প্রক্রিয়াকে বিশ্বব্যাপী জনমত তৈরি ও বিচার প্রক্রিয়াকে ত্বরান্বিত করতে সহযোগিতা করেছে। কোটা প্রথা সংস্কারের দাবিতেও তরুণরা রাজপথে নেমেছে। সাধারণ ছাত্রছাত্রীর মতো বাম ছাত্র সংগঠন কিংবা ছাত্রলীগ কর্মীরাও দাবিটিকে যৌক্তিক মনে করে স্লোগানে তাল মিলিয়েছে। কিন্তু আন্দোলনের নামে যখন ভিসির বাড়িতে হামলা চলছে, বিদেশ থেকে তারেক রহমান প্রতিনিয়ত ইন্ধন জুগিয়ে যাচ্ছেন, তখন কারও বুঝতে বাকি থাকে না, তরুণদের আবেগকে কাজে লাগিয়ে কারা ফের দেশকে অস্থিতিশীল করতে চাইছে।